ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Žaneta
Priezvisko:		Csáderová			Titul: Mgr. PhD.
Funkcia:			riaditeľ 
Znalosť jazykov:		anglicky, rusky
Názov organizácie:	Antidopingová agentúra SR
Adresa:			Hanulova 5/C, 841 01 Bratislava 
		
2.	ZAHRANIČNÁ PRACOVNÁ CESTA

Štát:			Francúzsko
Mesto:			Paríž
Termín:			29. -30. október 2015

Prijímajúca 
organizácia:  		UNESCO
Sekcia mládeže, športu a telesnej výchovy
Divízia výskumu sociálnych vied a politiky
Sektor sociálnych a humánnych vied

Adresa:			7, place de Fontenoy
				75352 PARIS Cedex 07
				Francúzsko

Účel cesty:                      MEDZINÁRODNÝ DOHOVOR PROTI DOPINGU 
			            V ŠPORTE 
			            5. VALNÉ ZHROMAŽDENIE ZMLUVNÝCH STRÁN 

Účastník za MŠVVŠ SR:	Mgr. Lýdia Babiaková	, Odbor vzdelávania a medzinárodnej 
				spolupráce v športe, Sekcia štátnej starostlivosti o šport a 					mládež, MINISTERSTVO ŠKOLSTVA, VEDY, VÝSKUMU A 					ŠPORTU SLOVENSKEJ REPUBLIKY
Spôsob 
financovania: 			ZPC bola plne financovaná z rozpočtu Antidopingovej   
 agentúry SR - riaditeľ

3.	RÁMCOVÝ PROGRAM POBYTU

Dátum/čas:		29. október 2015 / 08.45 - 19.00 hod.
				30. október 2015 / 10.00 - 18.00 hod.
				5. KONFERENCIA ZMLUVNÝCH STRÁN
				MEDZINÁRODNÉHO DOHOVORU PROTI DOPINGU	Navštívené 
organizácie:		UNESCO
				
Kontaktované osoby:	Klara NOVOTNA – Permanent Delegate of Slovak Republic to UNESCO
				Jarmila FREAUD - Chargée de mission La Délégation de la République slovaque auprès de l’UNESCO
				Yves LE LOSTECQUE – Head of Unit Sport policy and programme
				Valéry GENNIGES - WADA

4.	PRIEBEH ROKOVANÍ

Medzinárodný dohovor UNESCO proti dopingu v športe - ratifikovalo 183 zmluvných štátov z celkového počtu 195, údaje boli spracované  z 31. júla 2015. Tento rok oslavuje “Dohovor” svoje desiate výročie. Konferencia zmluvných strán je štatutárny orgán, ktorý sa zvoláva každé dva roky s cieľom dohliadať na vykonávanie a monitorovanie Medzinárodného dohovoru proti dopingu v športe a jeho ustanovení.
Okrem 183 signatárov dohovoru všetkých členských štátov UNESCO sa vyzývajú na účasť na tomto zasadnutí kľúčový partneri, ktorími sú Svetová antidopingová agentúra (WADA), konajúca ako poradný orgán, Medzinárodný olympijský výbor (MOV), Medzinárodný paralympijský výbor (IPC), Rada Európy (RE), INTERPOL, Svetová colná organizácia        (WCO) a niekoľko medzivládnych a medzinárodných športových organizácií.
Konferencia poskytne jedinečnú príležitosť zástupcom štátov prijať inovatívne opatrenia s cieľom posilniť monitorovacie povinnosti zmluvných štátov a zlepšiť model riadenia konferencie zmluvných strán. Prvýkrát pri antidopingových COP, UNESCO privítalo bývalých olympijských medailistov, ako je napríklad kanadská olympijská cross-country majsterka Beckie Scott a Rumunský šermiarsky olympijský víťaz Laura Badea, ktorí boli k dispozícii v rozhovoroch s novinármi v dopoludňajších hodinách dňa 29. v októbri. Ich úlohou bolo apelovať na vlády, aby konali za čistý šport.

OTVORENIE  KONFERENCIEZMLUVNÝCH STRÁN PIATEHO ZASADNUTIA A STANOVISKÁ HOSTÍ

Otvorenie Konferencie a úvodné rokovanie viedol  pán predsedajúci Mohammed Saleh Al Konbaz (prezident, Saudi Arabian Anti-Doping Committee, Saudi Arabia).

Prezentácia jednotlivých zástupcov.

SCHVÁLENIE ZÁVEREČNEJ SPRÁVY ŠTVRTÉHO STRETNUTIA
ZMLUVNÝCH STRÁN

SCHVÁLENIE PROGRAMU PIATEHO ZASADNUTIA KONFERENCIE
Predsedajúci predložil návrh programu rokovania Konferencie a nadväzný časový
rámec obsiahnutý v predloženom dokumente (ICDS/5CP/Doc.2). Návrh programu rokovania bol valným zhromaždením jednomyseľne schválený. 

VOĽBA PREDSEDAJÚCEHO KONFERENCIE
Konferencia pre nasledujúce dvojročné obdobie zvolila súčasného predsedajúceho pána Mohammed Saleh Al Konbaz ( prezident, Saudi Arabian Anti-Doping Committee, Saudi Arabia). Predsedajúci pán Al Konbaz následne poďakoval plénu za dôveru delegátov zmluvných strán, ktorú bude následne rozvíjať v konkrétnej práci pri ďalšom napĺňaní princípov Dohovoru a jeho efektívnej implementácie v podmienkach zmluvných strán. Zároveň bol schválený podpredseda a reportér.

PREDSTAVENIE MEDZINÁRODNÉHO DOHOVORU PROTI DOPINGU
V ŠPORTE
Po úvodnom predstavení predsedajúci priblížil obsah predloženého dokumentu
(ICDS/5CP/Doc.3), ktorého spracovanie koordinoval sekretariát UNESCO. Konferencia zmluvných strán víta iniciatívy podniknuté sekretariátom na podporu Medzinárodného dohovoru proti dopingu v športe, zvýšiť jeho zviditeľnenie a rozšírenie. Schválil sa symbolický znak dohovoru (Logo č. 2) a schválili sa prevádzkové pokyny, ktorými sa riadi použitie tohto znaku. Konferencia zmluvných strán dôrazne nabáda všetky členské štáty UNESCO, ktoré tak ešte neurobili, aby sa stali zmluvnými stranami Medzinárodného dohovoru proti dopingu v športe, a žiada generálneho riaditeľa, aby pokračoval v úsilí, ktoré sekretariát vivíja na zvýšenie počtu zmluvných štátov dohovoru. Vyzýva zástupcov všetkých zúčastnených strán, najmä kompetentné verejné orgány, ako aj Svetovú antidopingovú agentúru (WADA) a príslušné regionálne medzivládne organizácie a / alebo športové organizácie, aby podporovali medzinárodný dohovor proti dopingu v športe v rámci svojich príslušných regiónoch, najmä prostredníctvom už existujúcich iniciatív a regionálnych stretnutí a konferencií.
NAVRHOVANÉ ZMENY V ROKOVACOM PORIADKU
Diskusia a schválenie proceduálnych pravidiel činnosti konferencie strán.  Schválenie formálneho listu pre signatárov dohovoru všetkých členských štátov UNESCO, krorý sa bude zasielať signatárom na povzbudenie plnenia povinností ohľadom ustanovení dohovoru.
SPRÁVA WADA O IMPLEMENTÁCII SVETOVÉHO ANTIDOPINGOVÉHO KÓDEXU
"Vlády zohrávajú kľúčovú úlohu pri ochrane práv čistých športovcov, pretože majú možnosť osloviť oblasti, ktoré šport hnutie nemôže, ako je napríklad zavedenie administratívnych postupov, politík, pravidiel, nariadení a právnymi predpismi, ktoré pomáhajú znížiť obchodovanie s ľuďmi a distribúcie zakázaných látok, "uviedol generálny riaditeľ WADA David Howman. 677 organizácií prijalo svetový antidopingový program  vrátane profesionálneho športu. 10 národných antidopingových organizácií nemájú doteraz svoje pravidlá v súlade s novým Kódexom 2015. Poukázal na ďalšie zvyšovanie kvality  a efektivity antidopingových organizácií ohľadom dodržiavania nových antidopingových pravidiel, budúcnosť antidopingu je založená na vzdelávaní založenom na hodnotách, využívanie inteligentných a vyšetrovacích nástrojov, pridaná spolupráca s INTERPOLOM a farmaceutickým priemyslom ako príklad uviedol spoluprácu WADA s firmou PFIZER.
DOPLNOK K PRÍLOHE I. : ZOZNAM ZAKÁZANÝCH LÁTOK A METÓD                                - MEDZINÁRODNÁ NORMA
Schválenie aktuálneho zoznamu zakázaných látok pre  rok  2016 (ICDS/5CP/Doc.4) ako medzinárodnej  normy WADA a prílohy I – Medzinárodného dohovoru proti dopingu v športe. 

FOND PRE ELIMINÁCIU DOPINGU V ŠPORTE

V dokumente (ICDS/5CP/Doc.5)  je účtovná závierka fondu pripravená predsedníctvom finančného riadenia (BFM) za obdobie od 1. januára 2014 do 31. júla 2015. Všetky príjmy a výdavky, ako aj všetky zmeny v rezervách alebo zostatky fondov sú prezentované, rovnako ako rozdelenie výdavkov medzi tromi prioritnými oblasťami fondu, ktorý schválila Konferencia zmluvných strán. Tieto tri prioritné oblasti boli: vzdelávacie projekty zamerané na mládež a športovými organizáciami, politické poradenstvo a monitoring rozvojových programov. Ďalej bola prednesená alokácia finančných prostriedkov na budúce obdobie. Prebehli voľby do rozhodovacej komisie pre účeli fondu boli zvolené nasledujúce ktrajiny Fínsko, Rusko, Bahamy, Čína, Južná Afrika a Omán. Boli odprezentované aktuálne informácie o schválených projektoch ohľadom boja proti dopingu financovaných z prostriedkov dobrovoľného fondu. Bolo schválených 44 projektov podľa fondu v priebehu rokov 2014-2015 dvojročnom období. Zostatok fondu k 31. 07. 2015 činí 1,892,361.07 USD. Odhadovaná celková suma zmluvných strán príspevkov pre aktuálny dvojročné obdobie 2014-2015 je 650.000 USD.

MONITORING MEDZINÁRODNÉHO DOHOVORU PROTI DOPING V ŠPORTE
V súlade so znením Dohovoru sekretariát UNESCO uskutočňuje pravidelný
odpočet plnenia jeho ustanovení (článok 30), jeho závery sú generované zo zadania
jednotllivých článkov Dohovoru a tvoria jeden celostný logistický systém.
Slovensko zaznamenalo pokles pri plnení odpočtu dodržiavania dohovoru oproti odpočtu v roku 2013(4CP).  Pri porovnaní sú rezervy v plnení článkov 9 (opatrenia týkajúce sa sprievodného personálu športovcov),článok 10 (potravinové doplnky),  článok 20 (profesionálny etický kódex), články 21,22, 23 tieto sa týkajú vzdelávania a odbornej prípravy v oblasti antidopingu. Najslabšie bodové plnenie máme ako krajina v oblasti antidopingového výskumu. 
Bola prednesená spáva o zmenách ADLogic – elektronický dotazník pre národné správy.
Nadväzne na článok 8 má Dohovor prioritnú úlohu spočívajúcu v nastavení
vnútornej regulácie na obmedenie dostupnosti a používanie doplnkov výživy s obsahom
zakázaných látok ( článok 10 Dohovoru). Nielen v oblasti športu, ale celkovo narastá
produkcia a distribúcia doplnkov výživy, ktoré môžu znamenať porušenie
antidopingových pravidiel špecifikovaných Kódexom.
Monitorovanie Medzinárodného dohovoru proti dopingu v športe z pohľadu harmonizácie medzi UNESCO, WADA a Radou Európy.

ZÁVER TRETIEHO ZASADNUTIA KONFERENCIE ZMLUVNÝCH STRÁN

Sekretariát UNESCO poďakoval valnému zhromaždeniu zmluvných strán za ich vysoko odborný a profesionálny prístup. Predsedajúci predniesol záverečné slová a odprezentoval termín nasledujúceho zasadnutia, ktorý je naplánovaný na september 2017. 

DÁTUM NÁSLEDNÝCH ZASADNUTÍ  

	Následné expertné zasadnutie UNESCO sa uskutoční :
            -  september  2017  – MEDZINÁRODNÝ DOHOVOR PROTI DOPINGU 
			            V ŠPORTE 6. VALNÉ ZHROMAŽDENIE ZMLUVNÝCH   				STRÁN

5.	ZÁVERY A RELEVANTNÉ ODPORÚČANIA:

 pre Antidopingovú agentúru SR

-	uplatňovať obsah Dohovoru UNESCO pri tvorbe legislatívy v oblasti štátnej politiky zameranej na šport, a to konkrétne boja proti dopingu v športe,
- 	pokúsiť sa vyvinúť určitú spoluprácu so vzdelávacími inštitúciami v otázke realizácie a podpore antidopingového výskumu, ktorý by následne mal slúžiť na tvorbu vedecky podložených fyziologických a psychologických vzdelávacích programov,  
- 	zamerať sa okrem činnosti ADA SR v oblasti testovania a vyšetrovania, udeľovania terapeutických výnimiek na vzdelávanie v antidopingu nielen u vrcholových športovcov, ale postupne implementovať antidopingové programy a kampane medzi nižšie vekové kategórie športovcov a aj ostatnú verejnosť,  
- 	pokúsiť sa čerpať finančné prostriedky z fondu pre elimináciu dopingu v športe, 
- 	prioritou je podľa Dohovoru UNESCO obmedziť dostupnosť a používanie zakázaných látok a metód prostredníctvom vnútroštátnej trestnoprávnej úpravy,
- 	zabezpečiť postupnú odbornú informovanosť športovcov ohľadom doplnkov výživy, a to prostredníctvom spolupráce producentov a distribúcie týchto potravinových doplnkov. 

ZOZNAM OBDRŽANEJ DOKUMENTÁCIE

Všetky materiály boli obdržané na USB kľúči.

6.	PRÍNOS 

	Na osobné pozvanie pani Klári Novotnej, veľvyslankyne Stálej delegácie SR
pri UNESCO a s jej kolegyňou pani Jarmilou Freud sa uskutočnilo bilaterálne pracovné stretnutie s riaditeľkou ADA SR a štátnou radkyňou odboru  vzdelávania a medzinárodnej spolupráce v športe MŠVVaŠ SR.
Pri veľmi priateľskom stretnutí bol vyjadrený aktuálny stav a východiská antidopingovej
politiky SR pre obdobie aktuálneho roku 2015 ako odborného garanta zmluvnej strany
Dohovoru a problematika jeho uplatňovania v systéme štátnej správy, ako aj v pripravovaných a zamýšľaných legislatívnych zmenách antidopingovej regulácie. Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie MEDZINÁRODNÉHO DOHOVORU PROTI DOPINGU V ŠPORTE v podmienkach Slovenskej republiky ako jeho zmluvnej strany. Predmetné poznatky budú na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

7.	SPÔSOB ZVEREJNENIA SPRÁVY 

Správa je zverejnená na webových stránkach  www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 

Vypracovala: 	Mgr. Žaneta Csáderová, PhD.